Οι δραστηριότητες που προτείνονται αφορούν την καθημερινότητα και συγκεκριμένα τη φροντίδα εαυτού ή τη φροντίδα άλλων (μπάνιο, ένδυση, σίτιση, χρήση τουαλέτας). Επίσης, είναι χρήσιμες οι ασκήσεις που σχετίζονται με την τέχνη (θέατρο, μουσική, χειροτεχνίες), αφού αναπτύσσουν τη φαντασία και τη δημιουργική διάθεση των παιδιών. Τέλος, η αξιοποίηση επιτραπέζιων παιχνιδιών βοηθά στην ενίσχυση του ομαδικού πνεύματος και των δεξιοτήτων που αφορούν τη μνήμη, την ταχύτητα, τη στρατηγική.